TISCO:โบรกฯชูเป็นหุ้นเด่นกลุ่มแบงก์แนะนำซื้อราคาเป้าหมาย 72.00 บาท
TISCO:โบรกฯชูเป็นหุ้นเด่นกลุ่มแบงก์แนะนำซื้อราคาเป้าหมาย 72.00 บาท
10 ม.ค. 2560

บล.ฟินันเซีย ไซรัส ระบุในบทวิเคราะห์วันนี้(10 ม.ค.) ว่า บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO เลือกเป็นหุ้นเด่นในกลุ่มแบงก์ แทน SCB และ KKP  คาดกำไรสุทธิรวมของกลุ่มแบงก์ในไตรมาส 4/59 -12.5% เทียบไตรมาสก่อนหน้า ชะลอเพราะมีค่าใช้จ่ายสูงเป็นประจำในไตรมาสสุดท้าย แต่กำไรเพิ่มเล็กน้อย +4% เทียบช่วงเดียวกันของปีก่อนโดย TCAP น่าจะมีกำไรโดดเด่นสุด +15% เทียบไตรมาสก่อนหน้า, +27% เทียบช่วงเดียวกันของปีก่อนจากสำรองที่ลดลง ส่วนกำไรทั้งปี 2016 ของกลุ่มน่าจะโตเพียง 1% เทียบช่วงเดียวกันของปีก่อนจากต้นทุนทางการเงินที่ลดลง ช่วยลดผลกระทบจากอัตราดอกเบี้ยและรายได้ค่าธรรมเนียมที่ลด และการตั้งสำรองที่เพิ่ม
สำหรับปี 2017 คาดกำไร +3% เทียบช่วงเดียวกันของปีก่อนดีสุดในรอบ 3 ปีจากสินเชื่อที่กลับมาเติบโต แต่แนวโน้ม 1H17 จะยังถูกกดดันจากการตั้งสำรองที่สูงต่อไปก่อน เราจึงคงน้ำหนัก Neutral และเลือก TISCO (ราคาพื้นฐาน 72 บาท) เป็นหุ้นเด่น (แทน SCB และ KKP) เพราะมีปัจจัยบวกเฉพาะตัว ดีลซื้อพอร์ตสินเชื่อรายย่อยในปีก่อนจะทำให้กำไรปี 2017-18 โดดเด่น และคาด Dividend yield 5% แนะนำซื้อราคาเหมาะสม 72.00 บาท       